als_Latn dik_Latn sag_Latn
Edi Rama konfirmoi takimin me Fatos Nanon, duke zbuluar se çfarë i kishte thënë paraardhësi i tij në krye të PS-së.
Gjatë një takimi që zhvilloi me sipërmarrësit turistikë në Kavajë, z.Rama foli mbi orët që kishte kaluar te vila qeveritare e Durrësit me ish kryeministrin dhe ish kreun socialist, Nano.
“Dhe në fakt, Fatosi ka të drejtë, e tha bukur mbrëmë, nuk është çështje timoni, por është punë destinacioni. Ai është edhe shofer i sprovuar, kështu që…i ka të gjithë ingredientët e nevojshëm të eksperiencës edhe të teknikës së dhënies së makinës për të kuptuar se këtu s’është puna… s’është qëllim në vetvete domethënë”, u shpreh kryeministri.
Në Kavajë, z.Rama shprehu bindjen se investimet në kuadër të Rilindjes Urbane, kanë një kthim të rëndësishëm në ekonomi.
Rama vuri theksin te nevoja e koordinimit dhe harmonizimit të investimeve mes pushtetit qendror dhe atij lokal, mungesa e të cilit, sipas tij, ka pasur jo pak pasoja. Rama ndalet te turizmi
Në Kavajë, me sipërmarrës turistik të zonës në një nga investimet më të reja në bregdetin e Golemit, z.Rama shprehu bindjen se investimet në kuadër të Rilindjes Urbane, kanë një kthim të rëndësishëm në ekonomi.
Rama vuri theksin te nevoja e koordinimit dhe harmonizimit të investimeve mes pushtetit qendror dhe atij lokal, mungesa e të cilit, sipas tij, ka pasur jo pak pasoja.
“Këto 44 muaj e kthyem turizmin një ndër faktorët kryesore të rritjes ekonomike; Vizitorët u rritën me +45% dhe kapacitetet akomoduese me +44.3% duke bërë të mundur që të ardhurat e këtij sektori në ekonomi të arrijnë rekord historik në 1.5 miliard euro, një rritje me 38% dhe punësimi në sektor shtohet me +31782 të punësuar më shumë se në 2013. Vijuam më tej me uljen e TVSH nga 20% në 6%. Siç luftuam dhe fituam për Vetingun, do të luftojmë e fitojmë për të rritur ekonominë dhe punësimin si asnjëherë më parë. Kemi bërë shumë. Më shumë akoma mbetet për të bërë. Po ka edhe shumë për të humbur, nëse Partia Socialiste nuk mban, pa të tjerë në prehër, timonin e reformave”, - shtoi z.Rama.
als_Latn als_Latn als_Latn als_Latn als_Latn als_Latn als_Latn als_Latn